امریکا نوماینده‌لر مجلسینده تورکیه و سوریه-ده باش وئرن زلز‌له‌لردن ضرر چکن‌لره دستک وئرن و سوریه-ده‌کی اسد رژیمی‌نین بیرلشمیش میللت‌لر تشکیلاتی‌نین (بمت) زلز‌له یاردیمی‌نین چاتماماسی اوچون گؤستردیگی جهدلری پیسله‌ین قطعنامه لاییحه‌سی حاضیرلانیب.
امریکا کنگره سی‌نین آشاغی قانادی اولان نوماینده‌لر مجلیسینده فوریه‌نین 6-دا قهرمان ماراش مرکزلی زلز‌له‌دن ضرر چکمیش تورکیه و سوریه-لیلره باش ساغلیغی وئریلن، امریکانین تورکیه و سوریه خالقینا وئردیگی دستکی یوکسک قیمتلندیریلن و اسد رژیمی‌نین بمت یاردیم‌لاری‌نین اؤلکه‌نین قوزیی ینده‌کیلره چاتماسینا مانع اولان حرکت‌لری‌نین پیسلندیگی قرار لایحه سی سسوئرمه‌یه چیخاریلیب.
قانون لاییحه‌سی 414 "بلی" سسی، 2 "خیر" سسی ایله قبول ائدیلیب.
قانون لاییحه‌سینده نوماینده‌لر مجلیسی‌نین "زلز‌له‌لرین تورکیه و سوریه-ده سبب اولدوغو دهشت‌لی جان ایتکی‌لری‌نین یاسینی ساخلادیغی" بیل‌دیریله‌رک، حیاتینی ایتیرن‌لرین عائله‌لرینه باش ساغلیغی وئریلیب. آیریجا زلز‌له‌لردن سونرا ساحه‌ده اینسانی یاردیم و آختاریش- قورتارما ایشلرینده ایشتیراک ائدن امریکا اولوسلار آراسی اینکیشاف آژانسی (USAID) سوریه-ده‌کی آغ دبیلقه‌لی‌لر (White Helmets) و اینجیرلیک هاوا بازاسی‌نین شخصی هئیتی‌نین دستکی ایله یاناشی امریکا حکومتی، دیگر اؤلکه‌لر و غیری-حکومت تشکیلات‌لاری‌نین دستک‌لری ده آلقیشلانیب.
تورکیه و سوریه-ده زلز‌له‌دن سونرا آپاریلان ایشلره فداکار و کؤنول‌لو تحفه وئرن‌لرین ده آلقیشلاندیغی قانون لاییحه‌سینده اولوسلار آراسی توپلوما زلز‌له‌دن ضرر چکن‌لره یاردیم چاغیریشی ائدیلیب. قانون لاییحه‌سینده تورکیه-نین هم اؤلکه داخیلینده، هم ده سوریه-نین قوزیی -باتی سینداکی سوریه-لیلره داواملی دستکیندن ممنونلوق ایفاده اولونوب.
قانون لاییحه‌سینده دئییلیب: "(نوماینده‌لر مجلیسی) اسد رژیمی‌نین بمت-نین تورکیه ایله سوریه آراسینداکی چوخ سایلی سرحد کئچیدلرینده یاردیم گؤسترمه‌سینه مانع اولماق دا داخیل اولماقلا، اولوسلار آراسی تضییق و مسئولیت‌دن یایینماق اوچون فلاکت‌دن حیا‌سیزجاسینا ایستیفاده ائتمک سعی‌لرینی قینانیر" ایفاده‌سی یئر آلیب.
